ສະຫະລັດຈະໃຊ້ເຮືອບິນ ບໍ່ມີຄົນຂັບແບບໃໝ່
ໜັງສືພິມໃນສະຫະລັດ ເວົ້າວ່າ ກອງທັບສະຫະລັດ ຕຽມພ້ອມຈະໃຊ້ ເຮືອບິນບໍ່ມີຄົນຂັບແບບໃໝ່ ໃນອັຟການິສຖານ.
ໜັງສືພິມຊັ້ນນໍາສະບັບນຶ່ງຂອງສະຫະລັດເວົ້າວ່າ ກອງທັບ ສະຫະລັດກຽມ ພ້ອມແລ້ວ ທີ່ຈະນໍາເອົາຍົນສືບລັບທີ່ບໍ່ມີ ຄົນຂັບອອກໃຊ້ຢູ່ໃນປະເທດອັຟການີສຖານ ຊຶ່ງຍົນດັ່ງ ກ່າວມີຄວາມສາມາດຖ່າຍແລະສົ່ງຮູບວີດິໂອຂອງການ ເຄື່ອນໄຫວໃດໆ ໃນທົ່ວຕົວເມືອງໄດ້ ໜັງສືພິມ Washington Post ລາຍງານໃນວັນອາທິດ ມື້ນີ້ວ່າ ລະບົບສອດແນມເທິງອາກາດ ທີ່ເປັນ “ພັດທະນາ ການໃໝ່” ນີ້ ມີກ້ອງຖ່າຍວີດີ ໂອເກົ້າໜ່ວຍຕິດຕັ້ງໃສ່ຕົວ ຍົນບໍ່ມີຄົນຂັບ ລະບົບທີ່ວ່ານີ້ເອີ້ນວ່າ Gorgon Stare ສາມາດສົ່ງຮູບວີດີໂອທີ່ແຕກຕ່າງກັນ 65 ຮູບ ໄປໃຫ້ຜູ້ ໃຊ້ຄອມພິວເຕີທີ່ແຕກຕ່າງກັນ ກົງກັນຂ້າມກັນ ຍົນບໍ່ມີຄົນຂັບທີ່ໃຊ້ຢູ່ໃນປັດຈຸບັນນີ້ ຂອງ ກອງທັບອາກາດສະຫະລັດນັ້ນ ແມ່່ນມີກ້ອງຖ່າຍວີດີໂອແຕ່ ພຽງນຶ່ງກ້ອງແລະຖ່າຍໄດ້ໃນພື້ນທີ່ ຂະໜາດເທົ່າກັບຕຶກ ຫລັງນຶ່ງຫລືສອງຫລັງເທົ່ານັ້ນ ນາຍພົນຕີ James Poss ຜູ້ຊ່ວຍຮອງຫົວໜ້າເສນາທິການປະສົມ ຮັບຜິດຊອບກິດຈະ ການສືບລັບຂອງກອງທັບອາກາດສະຫະລັດບອກໜັງສືພິມວໍຊິງຕັນໂພສວ່າ ຍົນບໍ່ມີຄົນ ຂັບລຸ້ນໃໝ່ນີ້ ຈະຊ່ວຍໃຫ້ພວກເຮົາບໍ່ຕ້ອງໄດ້ເດົາເອົາວ່່າ ຄວນຈະແນກ້ອງໄປໃສ່ຈຸດໃດ ເພາະວ່າລະບົບໃໝ່ນີ້ ຈະຖ່າຍເອົາທັງໝົດຕົວເມືອງເລີຍ